JohanHeinsen/ENO huggingface dataset:
Aalborgs Stifts Adresseavis, 1824-06-02
Auctioner. De Jens Thomsens Opbudsboes tilhørende faste Eiendomme i Vesterbye, i Vestervig Sogn, Refs Herred, nemlig: a) Hans forhen iboende Gaard med Hartkorn Ager og Eng 4 Tdr. 1 Skp. 3 Fdkr. 1/5 Alb., b) 1/2 Deel i et Eiendomshuus i Vesterbye med Eiendomme hvis fulde Hartkorn er 1 Tdr. 2 Fdkr. 1/5 Alb. og c) Af Vestervigklosters fri Hovedgaardstaxt 4 Skpr. 3 Fdkr. 2 14/5 Alb. Hartkorn, som er Boets Anpart i Parsellerne Haaland, Gammeltoftvang og Svnedejord, kaldet, stilles til 3de offentlige Auctioner som afholdes den 15de og 29de Juni samt 13de Juli 1824 hver Dags Eftermiddag Kl. 2 slet. De 2 første Auctioner holdes her paa Contoiret, men den 3die hvorved Eiendommene bliver absolut bortsolgt i Gaarden selv; hvilket herved ifølge Placaten af 22de April 1817, bekjendtgjøres til Alles Efterretning. Hassing-Refs Herreders-Contoir paa Vestervigkloster, den 10de Mai 1824. Fischer.
Aalborgs Stifts Adresseavis, 1824-06-02
Efter Vedkommende Skifteforvalters Begjering vorder Onsdagen den 30te Juni førstkommende Kl. 3 slet Eftermiddag paa dennes Byes Thingsted holdt offentlig Auction over det Sted paa Byens Bomgade som eies af Lars Nielsen i Klitmølle, hans Stervboe, og bemærkes det at bemeldte Sted for faa Aar siden af nyt er opbygget med Tegltag, beqvemt for en Haandværksmand eller en anden liden Familie.
Aalborgs Stifts Adresseavis, 1824-06-02
Bye- og Herredsfoged-Contoiret i Frederikshavn, den 15de Mai 1824. Westenholz.
Aalborgs Stifts Adresseavis, 1824-06-03
Hvad egner sig for Prækestolen? Dette har stedse, ikke allene for Geistligheden selv men for Lægfolk, været en meget omtvistet Opgave. Hvo skal opløse den, Prædikanterne eller Tilhørerne? Mangen aanbelig Cicero og Demosthenes vil i vore Tider vel være af den stolte Mening, at de sidste ingen Stemme har i den Sag, eller i det Høieste, naar man hos dem forudsætter in vis Grad af Kundskab, Talent og Opdragelse; de formaae ikke værdigen at bedømme ham, den uefterlignelige. midlertid bedømmes han frisk væk af Mandfolk og Fruenlimmer, Høie og Lave, Lærde og Læge, saaledes at han, ser om Morgenen svævede i sit Rygtes Zenith, maaskee uden Aften daler til den flade Horisont, hvorved al Besømmelse er overflødig. Vil man lade begge Parter døm ne, faaer man dog neppe nogen Mening ud, anden end den: Saamange Hoveder, saamange Sind.
Aalborgs Stifts Adresseavis, 1824-06-03
Den Frankfurtske Ober=Kirkes Diaconus holdt 1555 en Søndag en Præken om Hovmod, der viste sig vidt og bredt i Pludder=Buxer, og i samme Præken beviiste han tydelig og meget udførlig, hvor ubeqvem og upassende den Dragt var. Næste Søndag havde nogle kaade Knegte den Uforskammenhed at hænge Corpus delicti, et Par af de omhandlede Buxer paa en Pille, ligeoverfor Prækestolen. Dette bragte naturligviis hele Frankfurts Pastoraltheologie lidt i Knibe, og den høie og lave Geistlighed besluttede strax at tage sig alvorlig af Sagen.
Aalborgs Stifts Adresseavis, 1824-06-03
General-Superintendenten holdt nu en alvorlig Straffepræken i denne Anledning, men dette Theema synes at være mere passende til den muntre Satire, end til alvorlig Moral. Han syntes nu anderledes, og han udgav dette Forsøg offentlig i Trykken forbedret og forøget. Af denne Præken er det nogle Stykker uddrages, paa det Læserne kan gjøre sig Begreb om dens Jndhold og Forfatterens synderlige Maade at udtrykke sig paa Først forkynder han Tyskerne og især Jndbyggerne i Landet "Guds Fortørnelse og al mulig Ulykke, hvori de allere de sidde lige til Ørene. Det var heller intet Under, mener den hæftige Mand, om Solen holdt op at skinne, Jorden ikke meere bar Frugt, og Gud kom over Menneskene med den yderste Dag formedelst denne forfærdelige og umenneskelige Dragt." - Han siger og, "at man ikke nøies med at bruge 2040 Alen Kalamanke til Foder, men han veed meget godt, der bruges 130 Alen dertil, og undres over, at Jorden ikke allerede har opslugt slige Mennesker. Vor Herre, vil sikkerlig skrive det paa Bielken indtil den yderste Dag.
Aalborgs Stifts Adresseavis, 1824-06-03
Paa den Tid kom en stakkels Maler i stor Uleilighed ved disse Pludderbuxer, hvorom Hans Høiærværdighed fortæller heel mærkelig. Han forsikkrer først som Jndledning: at ikke allene Gud selv, de hellige Engle og alle gudfrygtige og skikkelige Folk, men endog Diævlene selv har Mod. bydelighed og Afsky for slig strafværdig Dragt." og bliver derefter ved i sin nykristelige Legende: "Man fortæller som vist og sandt, at for kort Tid siden har en gudfrygtig Mand bestilt et Maleri hos en Maler, og bedet ham male den yderste Dag rædsom og gyselig, og især Diævelen reent afskyelig. Maleren gjorde sig ogsaa Umage derfor, og gav Diævelen de afskyelige vide Buxer paa, som Lapserne, nu bære. Saa kom Satan og gav Maleren en Dygtig paa Snuden, og sagde: han havde ikke malet ham rigtig, og at han ikke seer nær saa gyselig ud, som paa Skilderiet, hvor han har malet ham med de grimme Buxer. Og det skulde nu være en Ære og Prydelse for Gud og Mennesker, som den urene og omstreifende Satan selv skammer sig ved? Deraf kunne vi selv slutte os til, hvorledes Verden efter os maa see ud me saadan en Ungdom, og om det ogsaa bliver muligt for Jorden, at den kan bære slige vore Efterkommere, og disse Mennesker ikke gaae ind i Diævelens Haandtering og blive værre og græsseligere paa Jorden end Diævelen i Helvede "Men hvad der tilsidst vil blive af og hvad Udfald det vil faae, vil Verden ikke tænke paa, førend Vandet lukker sig over deres Hoveder og de i Fortvivlelse raabe: Kommer, J Bjerge, og falder over Os!
Aalborgs Stifts Adresseavis, 1824-06-03
Viborg. Den 26de April blev i Landsoverretten dømt i Sagen, Priprietair Christensen til Østeraaegaard mod Aalborg Stiftammandskab paa det Offentliges Vegne, angaaende en i Østersaaegaard den 26de August 1822 effektueret Udlægsforretning for resterende gamle Skatter for Aaret 1817 til Beløb 314 Rbd. 1 s., hvilke Appellanten, som kjøbte Østeraaegaard ved offentlig Auction den 11te April 1821, ikke formener sig pligtig at udrede, den paaankede Kiendelse og derefter afholdte Udlægsforretning at være ugyldig. (Ved Udlægsforretningen var eragtet: at Udlægget til Kongens Kasse for bemeldte Sum var lovligt.)J Sagen, appelleret af Anders Jensen paa Gadberg Mark mod Gaardmand Jens Nielsen i Fousing, bekræftedes Herredstigsdommen: at Anders Jensen bør indfrie den paastævnede af ham under 5te Juli 1819 udstædte Panteobligation og til Jens Nielsen betale sammes paalydende Sum 200 Rbd. Sølv med Renter 4 Procent fra Udstædelsesdagen indtil Betaling skeer, samt Processens Omkostninger med 30 Rbd. Sølv, desuden betaler A. Jensen til Jens Nielsen i Omkostninger for Overretten 16 Rbd. Sølv.
Aalborgs Stifts Adresseavis, 1824-06-03
Samme Dag dømtes Jørgen Jørgensen i Randers Arrest til Fængsel paa Vand og Brød i 6 Gange 5 Dage formedelst formeentlig begaaet Hestetyverie. (Ved Hjemtinget var han dømt til Kagstrygning og Fæstningsarbeide for Livstid. Ligeledes Jver Christensen Klov til Fængsel paa Vand og Brød i 2 Gange 4 Dage og hans Hustrue Ane Marie Jensdatter i 4 Dage, formedelst Tyverie og Hælerie.
Aalborgs Stifts Adresseavis, 1824-06-03
J Sagen, anlagt mod Peder Jensen Klindt af Aasp, formedelst at han skal have skjændet og paa anden Maade insulteret Herredsfogden, medens denne pleiede Retten, blev kjendt: at de af Arrestanten Peder Jensen Klindt om Herredsfoged Brasen i Løve Herreds Politieret den 26de August 1823 brugte fornærmelige Udladelser, bør døde og magtesløse at være og ikke komme Sidstnævnte til Skade paa Ære, Embede, gode Navn og Rygte i nogen Maade, og bør Peder Jensen Klindt udrede alle Omkostninger. Den constituerede Dommer og Skriver, Procurator Schydz bør udrede Varetægts- og Underholdningsvenge i 4 Uger, samt bøde 10 Rbd. til Ribe Amts Fattigkasse.
Aalborgs Stifts Adresseavis, 1824-06-03
Examinatus Juris Gregersen i Aarhuus idømtes Bøder til Aarhuus Amts Fattigkasse 25 Rbd. Sølv formedelst Overtrædelse af Forordningen af 15de December 1820. (Ved Hjem tinget var han idømt 90 Rbd.) Johan Schildkneckt af Endelave, tiltalt for Vinkelskriverie, frikiendtes for Justitiens Tiltale.
Aalborgs Stifts Adresseavis, 1824-06-03
Det Kongelige Landhuusholdningsselskab har i Aar blandt andet udsat følgende theorotiske og praktiske Opgaver: Theorotiske Opgaver.
Aalborgs Stifts Adresseavis, 1824-06-03
Uagtet alt, hvad der hidtil er skrevet angaaende Aarsagerne til Kornprisernes dybe Fald i de senere Aar, er der dog neppe endnu tilveiebragt fuld Klarhed over denne for Fædrelandets Velfærd saa vigtige Sag, hvis nøiagtige Udgrandskning muligen kunde føre til Resultater, som og i praktisk Henseende kunde være af stor Betydenhed. Selskabet udlover derfor en Præmie af 100 Rbd. rede Sølv for en Afhandling, der indeholder en fyldestgiørende Forklaring af hiint Phænomen, med særdeles Hensyn til Danmark. J denne Afhandling ønskes tillige en Udvikling af de Forholdsregler, der saavel fra den offentlige Bestyrelses, som fra de Privates Side, kunde være at tage, for at givende eller formindske den uheldige Virkning paa Landets Ballance, som hiin store Forandring i Forholdene har medført og fremdeles kan befrygtes at afstedkomme. Skulde Afhandlingen i sidste Henseende indeholde sær gavnlige og iværksættelige Forslag og Vink, kan Forfatteren endog vente den udlovede Præmie forhøiet ved et forholdsmæssigt Tillæg.)Alle Sædevarers uforholdsmæssig lave Priis, har overbeviist de danske Agerdyrkere om, at foruden disses Frembringelse maa med Kraft arbeides paa at tilveiebringe andre mere lønnede og for hver især i sin Stilling passende Producter. En Følge heraf er blandt andet, at adskillige have i de sidste Aar viist den fiinuldede Faareaul fortjent Opmærksomhed. Men skal denne Faareavl iværksættes med Held og blive saa lønnende, som den efter sin Natur kan blive, og som den er for flere Lande, saa udfordrer den Kundskaber, som Selskabet ei kan troe tilstrækkeligen udbredte blandt os. Det udsætter derfor sin 2den Guldmedaille for den bedste, paa praktisk Kundskab grundede, Anviisning til et fiinuldet Skæferies Jndretning, Behandling og Vedligeholdelse. Da en grovuldet, men kjødrig og frugtbar Faarestamme under sine Forhold kan svare meget god Regning og for visse Localiteter maaskee endog være særdeles lønnende, og da vi ikke eie nogen saadan Flok af Betydenhed, saa seer Selskabet gjerne, at Anviisningen henleder Agerdyrkernes Opmærksomhed herpaa, og, forsaavidt Behandlingen af grovuldede Faar maatte være forskjellig fra den af de fiinuldede, ogsaa lærer den.
Aalborgs Stifts Adresseavis, 1824-06-03
Praktiske Opgaver. Selskabet har i adskillige Aar udlovet Belønning for de Bønder, som plante vilde Træer paa egne dertil indtagne Jordstykker; men det har, Sagens Vigtighed uagtet, ikke hjulpet. Man har derfor besluttet at forsøge en anden Maade til at opnaae Maalet paa, ved nemlig at udlove Understøttelse til saadanne Plantninger. Vilkaarene ere: Den Lod som bestemmes dertil, skal være forsvarligen indhegnet og tør, og i det mindste 4 Skp. L. g. M. stor. Til Lær skal den rundtom beplantes med to eller tre Rader, Piil eller Poppel. Træerne, hvoraf Plantningen skal bestaae, kunne være Poppel, Birk, Ask, Ell, Alm, Hessel, Løn, Eeg, Bøg og Naaletræer. De skulle plantes forsvarligen, og ikke i større Afstand end 1 1/2 Alen fra hinanden. Det første Aar efterat en saadan Lod er indhegnet, giver Selskabet Vedkommende en Understøttelse af 15 Rbd., det andet Aar, naar den er beplantet, 20 Rbd., det tredie Aar 10 Rbd., og det fjerde Aar 5 Rbd., forudsat at Anlægget vedligeholdes, og alle udgaaede Træer efterplantes. For hver Skp. Land, Lodden er større, forhøies Understøttelsen med en femte Deel. For det første udloves denne Understøttelse for 10 Bønder, som derom inden dette Aars Udgang melde sig. Bønder fra skovrige Egne, eller hvor saadanne Plantninger allerede maatte være i Gang, kunne ikke deeltage i denne Understøttelse.
Aalborgs Stifts Adresseavis, 1824-06-03
Alle Efterretninger fra vore Kyster stemme deri overeens at Sildefangsten er nu i betydelig Aftagende, og at derimod Torskearter indfinde sig der i stor Mængde. Det er vigtigt for Landet at denne, sandsynligviis igjennem flere Aar voxende og vedblivende, Overflødighed benyttes paa den fordeelagtigste Maade. Da nu Fangsten selv er let, saa kommer det fornemmeligen an paa at tilvirke de større Fisk, ved Saltning og Tørring, til afsættelig og forsvarlig Handelsvare. For at opmuntre til dette Øiemed udsætter Selskabet sin første Guldmedaille, eller dens Værdie i Penge, for det Anlæg, som tilvirker og afsætter i tvende Aar, fra October dette Aar af at regne, det største Qvantum af saltet eller tørret Fisk, ikke under 200 Tønder salt Torsk eller 1000 Lispund Klipfisk eller 1200 Lispund Stokfisk, og sin 2den Guldmedaille, eller Værdien i Penge, for ikke mindre end det Halve af ovenanførte Qvantum. Præmiræskerne maae ved paalidelige Attester godtgjøre saavel Varenes Qvantitet, som Qvalitet. Da det opgivne Minimum af salt Torsk er antaget at staae i Forhold til de ligeledes opgivne Qvantiteter tørret Fisk, saa følger det af sig selv, at Præmien, kan vindes af den, der tilvirker og afsætter et mindre Partie af hver Sort, naar de forskjellige Qvantiteter, efter det antagne Forhold, tilsammentagne udgjør det foreskrevne Minimum Allerede anstillede Forsøg have forresten viist, at den ommeldte Fangst heldigst iværksættes fra hen i August til Midten af April Maaned, da Torsken efter Legetiden falder mager, saa at det følgeligen ikke er tilraadeligt at fiske hele Sommeren igjennem. For dem som agte at etablere Tørreanstalter for Fiskene, er det af Vigtighed at overbevise sig om, at de locale Omstændigheder begunstige Anlægget, og at dette f. Ex. ikke bør udføres paa et Sted, hvor Jordbunden lader befrygte, at Fiskene tilsyges af Sand. For Fiskere, som ved paalidelige Attester fra dem, der have kjøbt og tilberedet de i den foregaaende Priisopgave omtalte større Fisk, godtgjøre at have fanget og afsat et betydeligt Antal af saadanne Fisk, udsætter Selskabet følgende Præmier: 3 Præmier, hver paa 10 Rbdlr. Sedler, for ikke mindre end end 800 Stykker. 2 dito, hver paa 15 Rbdlr., for ikke mindre end 1200 Stkr. 1 dito, paa 20 - 1 dito, paa 25 - -
Aalborgs Stifts Adresseavis, 1824-06-03
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-06-03
Den 31te Maj. Jndclarerede, Skipper J. Nielsen, fra Kjøbenhavn med Salt, Tjære og Stykgods. J. H. Duus fra dito, Baglastet. N. J. Bach og C. Winkel fra Læsøe med Skibs redskaber og Hvedemeel m.m. J. Møller fra Lissabon med Salt. S. C. Madsen og K. Hansen fra Østerriisøer med Trælast. U. Nissen fra Frederikshavn, baglastet. H. H. Kromann fra Bandholm med Hvede og Brændeviin. J. Warm bach fra Grenaae med Brænde. R. M. Rasmussen fra Amsterdam med Tobaksblade og Møllesteen. C. Christensen fra Sæbye med Brænde. A. K. Flørnæs fra Grømstad med Trælast. - Udclareret, K. Clemmensen til Norge med Kornvare. Den 1ste Junii. Jndclarerede, Skipper J. C. Hanefeldt fra Kønigsberg med Hamp, Tobak og Tøndebaand. N. Nissen, fra Kjøbenhavn med Tøndestaver og Stykgods. A. Sørensen, og M. Jversen fra dito med Salt og Stykgods. S. Sørensen, fra Horsens med Brænde. J. Christensen fra Drammen med Trælast. - Udclarerede, S. Hoffmann til Kjøbenhavn med Havre. C. N. Heilschou til dito med Byg, Havre, Smør, Talg m. m. J. Christensen til dito med Kalk, Havre og saltede Sild. A. Sørensen til Randers med Kride. S. Jespersen til Frederikshavn med Muursteen. B. Evensen til Norge med Korn og Fedevart. H. Christensen til Mariager, baglastet.
Aalborgs Stifts Adresseavis, 1824-06-03
Den 2den. Jndclarerede, P. Stougaard fra Kjøbenhavn med Steenkul, Tjære og Stykgods. J. Theilmann fra dito med Salt, Kul og Stykgods. N. C. Skougaard fra dito med Salt og Stykgods. P. Michelsen fra dito med Flyttegods og Urtekram. L. Fischer fra dito med Steenkul og Stykgods. O. Gundersen fra Christiansand med Trælast. - Udclarerede, J. Jensen og A. Olsen til Norge med Kornvare, Smør og Fedevare. C. Nielsen til Svendborg med Kride og Jern. Th. Birch til Læsøe med Leerkar m.m. W. Nissen til Skagen, med Muursteen.
Aalborgs Stifts Adresseavis, 1824-06-03
Bekiendtgjørelser. Onsdagen den 16de Juni kan paa Addresse-Contoiret erholdes tilkjøbs det første Bind af min Danske Oversættelse af Blumauers travesterede Æneide, for 4 Mk. Tegn, den lovede Subskriptionspris. Andre Kjøbere betale 6 Mk. Vindet leveres hæftet. Foruden dem, der have tegnet sig, ansees de, som inden Juni Maaneds Udgang kjøbe det første Bind og derved tegne sig for Fortsættelsen, der udkommer i 2 Bind af lig Størrelse og til samme Priis, som Subskribentere. At denne Æneide, der kan betragtes som et Sidestykke til Peder Paar og Hudibras, finder Velyndere og Kjøbere, tør jeg haabe. De Damer, der sukke under Tilfælde af for fine Nerver, eller hvis Begreber ved Læsning af Folsomheds Romaner ere forskruede, vilde behage at lade Bogen ulæst, uagtet den indeholder meget pathetiske rørsomme Stæder, hvorved Ridiculen med Tørklædet strax maae gjøre Opvartning som Kammerpige. For dem, der have subskriberet, meldes, at det andet Bind ventes færdigt til 1ste October og det sidste ved Aarets Udgang, og at blot 150 Expl. trykkes til Salg. P. D. Faber.
Aalborgs Stifts Adresseavis, 1824-06-03
Vaccination eller Koekoppe-Jndpodning. foretages i Aar af Undertegnede kun følgende 3 Dage om Eftermiddagen fra Klokken 3 til 4, nemlig: Løverdagen den 5te Junii.
Aalborgs Stifts Adresseavis, 1824-06-03
Løverdagen den 12te Junii, og Løverdagen den 19de Juni, til hvilken Tid de ærede Forældre, som maatte attraae deres Børn vaccinerede af mig, ombedes behagelig at lade Børnene give Møde hos mig i min Bopæl. Hansen, Stiftsphysicus.
Aalborgs Stifts Adresseavis, 1824-06-03
En skikkelig Pige, som har gode Recommendationer, kan strax erholde Condition. Addresse-Contoiret anviser.
Aalborgs Stifts Adresseavis, 1824-06-03
En dresseret og i Marken øvet Hønsehund, nu i fierde Aar, er tilkjøbs for meget godt Kjøb. Hunden staaer for Bekkasiner, er god til unge Ænders Jagt, har en Fortrinlighed til at reise Harer og Ræve, og ikke skadelig ved noget navnligt tamt Creatur. Addresse-Contoiret anviser Sælgeren.
Aalborgs Stifts Adresseavis, 1824-06-03
Ved Vesteraae No. 135 ere 1 a 2 smukke meublerede Værelser, med en behagelig Udsigt, strax at faae til Leie, enten til en af de Herrer Officerer eller en anden honet Logerende. Vedkommende behager at henvende sig til Enkemadame Jensen.
Aalborgs Stifts Adresseavis, 1824-06-03
Auctioner. Efter vedkommende samtlige myndige Arvingers Forlangende, bliver den afdøde Proprietair Hansens og ligeledes afg. Hustrues Stervboe tilhørende Hovedgaard Lyngholm i Hvidberavestenaae Sogn i Thisted Amt, med tilhørende Eiendomme, af Hartkorn Ager og Eng 11 Tdr. 3 Skpr. 1 Fdkr. 1 Alb. og den deri nedlagte Sæd 15 Tdr. Rug, 17 Tdr. Byg og 52 Tdr. Havre, stillet til offentlig Auction til absolut Bortsælgelse, Tirsdagen den 15de Junii Kl. 11 Formiddag, som afholdes i Gaarden selv. Gaardens Bygninger ere indrettede til en Familie uden for Bondestanden og dens tilhørende Jorder ere gode. Den aarlige Udsæd er som anført, men kunne betydelig udvides ved nogle uopdyrkede Jorders Opdyrkning, hvortil haves Mærgel i Gaardens Mark. Agerlandet bestaaer af omtrent 160 Tdr. Byg=Sædeland, foruden Engjord, hvorpaa kan avles 60 a 70 Læsser Høe, samt overflødig Tørveskiær, alt omkring og tæt ved Gaarden. Den aarlige Besætning kan anslaaes til 7 Heste, 24 stærke Stude, 12 Køer og 12 a 16 mindre Fæekreature, samt imellem 80 og 100 Faar med Yngel. Den største Deel af Kjøbesummen kan blive indestaaende i Eiendommene. Ved samme Auction bliver tillige bortsolgt omtrent 80 Tdr. Korn, Rug, Byg og Havre. De Lysthavende ville møde bemeldte Tid og Sted. Vestervigkloster den 24de Mai 1824. Fischer.
Aalborgs Stifts Adresseavis, 1824-06-05
Udlandet.
Aalborgs Stifts Adresseavis, 1824-06-05
Algier. Rygtet om Fred mellem denne Stat og Engelland viser sig nu som ugrundet. Dog hører Man, at den eneste Stridspunkt er den, at Deyen vægrer sig ved at antage igjen den Consul, der gav Anledning til Striden, hvilket Engelland fordrer. Admiralen, der var afseilet til Malta, er derfor igjen gaaet tilbage til Algier, hvis Havn og Kyster nu som før paa det Strængeste blokeres. Ogsaa paa adskillige andre Puncter ere Skibe stationerede til at beskytte Handelen. - Fra Alexandrien meldes, at dertil var ankommen 4 algierske Fregatter og 2 Brigger under tunesisk Flag fra Constantinopel, der strax optoge en Fortegnelse over alle engelske Skibe i Havnen. En Dag senere kom endnu 2 Fregatter og en Skonnert under tunesisk Flag og 2 til 3 Krigskibe ventedes.
Aalborgs Stifts Adresseavis, 1824-06-05
America. J London gik det Rygte, at Jturbide havde førende hans Afreise været hos Canning, og erklæret sin Hensigt netop ligesaadan, som den var angivet i Brevet til Hr. Quin, og tillige forsikkret, at, hvis han opnaaede sit Øiemeed, skulde alle af Mexico mod Engelland indgangne Forpligtelser, Pengesager angaaende, redelig blive holdte. Dette gjorde, at de mexicanske Fonds steeg 3/4 pCt. Jturbide havde, førend han reiste, faaet en Anviisning paa de ham ved hans Ansættelse tilstaaede 1900 Pd. Sterl. Det var ikke 14 Officerer, men kun een Adjutant, der afseilede med Jturbide.
Aalborgs Stifts Adresseavis, 1824-06-05
Breve fra Rio Janeiro melde, at der endnu bestandig hersker den største Rolighed. Jmidlertid vare forskjellige Medlemmer af en republicansk Klub blevne arresterede. forstørstedelen Pernambucaner, der i den Hensigt, at udbrede demokratiske Grundsætninger, daglig declamerede mod den keiserlige Regjering. Det heed, at Oprøret skulde have udbrudt til Fastelavn, men at Regjeringen havde vidst at bemægtige sig Ophavsmændene. Og virkelig var det og Askeonsdag, at den før omtalte Escadre afgik til Pernambuco og Bahia.
Aalborgs Stifts Adresseavis, 1824-06-05
Fædrelandet.
Aalborgs Stifts Adresseavis, 1824-06-05
Kjøbenhavn. Den 29de Mai om Eftermiddagen Kl. 6, begav Deres Majestæter Kongen og Dronningen, samt Deres Kongelige Høiheder Prindsesserne Sig ombord paa Dampskibet Caledonia, paa hvilket Kongeflaget strax blev heiset. En halv Time efter tiltraadtes Reisen til Kiel. Lange Linie og Citadellets Volde var tæt besat med et stort Antal af Hovedstadens Jndvaanere, hvis hjerteligste Ønsker led. sagede det elskede Kongehuus, som blev hilset med gjentagen Salut fra Nyeholms Batterie, og med et lydeligt Hurraraab fra Trekroners Besætning. Fra Eckernførde fortsæt. tes Reisen til Louisenlund, hvor Hs. Majestæt forbliver indtil Torsdagen den 3die Juni, da Allerhøistsamme af reiser om Eftermiddagen Kl. 5 over Slesvig til Flensborg.
Aalborgs Stifts Adresseavis, 1824-06-05
Fredagen den 4de Juni reises fra Flensborg over Apenrade til Hadersleben. Løverdagen den 5te Juni afreises fra Hadersleben over Kolding til Weile. Søndagen den 6te Juni fra Weile over Horsens til Aarhuus. J Aarhuus forbliver Hs. Majestæt indtil den 15de Junii. Tirsdagen den 15de Juni reiser Hs. Majestæt fra Aarhuus til Randers. Onsdagen den 16de Juni reises fra Randers over Hobroe til Aalborg. Torsdagen den 17de Juni forbliver Hs Majestæt i Aalborg. Fredagen den 18de Juni reises fra Aalborg over Sundbye, Sæbye til Frederikshavn.
Aalborgs Stifts Adresseavis, 1824-06-05
Løverdagen den 19de Juni fra Frederikshavn til Skagen. Søndagen den 20de Juni fra Skagen over Hiørring Bye til Børglum Kloster. Mandagen den 21de Juni reises fra Børglum Kloster langs Kysten over Wester=Thorup til Thisted. Tirsdagen den 22de Juni reises fra Thisted over Wildsund, Mors, Nyekjøbing, Sallingsund, Skive til Wiborg. Onsdagen den 23de Juni reises fra Wiborg, over Holstebroe til Ringkjøbing. Torsdagen den 24de Juni fra Ringkjøbing til Warde. Fredagen den 25de Juni fra Warde til Ribe. Løverdagen den 26de Juni fra Ribe til Tøndern. Søndagen den 27de Juni fra Tøndern til Dagebull og derfra med Færgen til Wyck paa Fohr. Mandagen den 28de Juni fra Wyck over Uttersum til Øen Amrum, og derfra samme Vei tilbage til Wyck. Tirsdagen den 29de Juni fra Wyck med Færgen til Dagebüll og derfra over Bredstedt til Husum. Onsdagen den 30te Juni reises fra Husum til Louisenlund.
Aalborgs Stifts Adresseavis, 1824-06-05
Det har allernaadigst behaget Hs. Majestæt under 25de Mai sidstl. at udnævne Kammerherre v. Bülow, Amtmand i Hutten Amt, til Ridder af Dannebrogordenens fierde Klasse.